ไฟแนนซ์ทูเดย์
รังสรรค์ ศรีวรศาสตร์ อธิบดีกรมบัญชีกลาง ยันหากน้ำล้นคลองประปาจนเข้าท่วมกระทรวงการคลัง
28 ต.ค. 2554

รังสรรค์ ศรีวรศาสตร์ อธิบดีกรมบัญชีกลาง ยันหากน้ำล้นคลองประปาจนเข้าท่วมกระทรวงการคลัง 




ระบบการเบิกจ่ายเงินของกรมบัญชีกลางก็ไม่ล่ม ยังสามารถโอนเงินให้ส่วนราชการได้ทั่วประเทศตามปกติ เพราะทางบริษัท กรุงไทยคอมพิวเตอร์ เซอร์วิสเซส บริษัทในเครือธนาคารกรุงไทย ที่เป็นผู้ดูแลระบบการสั่งจ่าย ซึ่งมีออฟฟิศสำนักงานตั้งอยู่กลางพื้นที่น้ำท่วมตรงบางบัวทอง บอกว่า “เอาอยู่” น้ำยังต่ำกว่ากระสอบทรายอยู่ 80 ซม.เอง...อะจึ้ยยย ม่ายรุว่าเหมือนรัฐบาล ยิ่งลักษณ์ ชินวัตร หรือไม่.. เอาอยู่ แปลว่า เอาไม่อยู่ ท่วมแน่ 
...งานนี้อธิบดีกรมบัญชีกลาง รวมถึงผู้บริหารระดับสูงของกระทรวงถูกสั่งสแตนด์บายทำงานที่กระทรวงการคลังตลอดช่วงวันหยุด ตามนโยบายที่ให้ระดับซี 9 ขึ้นไปยังต้องทำงานตามปกติ และกรณีที่เกิดเหตุการณ์ฉุกเฉินน้ำท่วมเข้ากระทรวงการคลังจริง ก็ได้เตรียมแผน 2 รองรับไว้แล้ว คือ ย้ายไปใช้สถานที่ของธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) 
...ต้องยกนิ้วให้กับ ลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) นักการเงินแห่งปี 2553 ที่สามารถเปิดให้บริการสาขาทุกแห่งใน จ.ลพบุรี ได้ตามออร์เดอร์ของ ธีระชัย ภูวนาถนรานุบาล รมว.คลัง ประธานคณะกรรมการ ธ.ก.ส. ซึ่งได้รับมอบหมายจากรัฐบาลให้ดูแล จ.ลพบุรี เย้ ดูแลลพบุรีเสร็จแล้ว นครสวรรค์ พระนครศรีอยุธยา ปทุมธานี นนทบุรี นครปฐมด้วยเด้ออ้าย 
...เรื่องจิตอาสาต้องยกให้ เลอศักดิ์ จุลเทศ ผู้อำนวยการธนาคารออมสิน นอกจากจะหมั่นลงพื้นที่ช่วยเหลือผู้ที่เดือดร้อนแล้ว ล่าสุดยังสั่งเพิ่มรถโมบายเพื่อออกให้บริการประชาชนในพื้นที่น้ำท่วมอีก 30 คัน รวมของเดิมเป็น 90 คัน ถ้าใครที่ออกกดเงินสดจากตู้เอทีเอ็มของธนาคารพาณิชย์ไม่ได้ ถ้าเจอรถโมบายสีชมพูสดใสของออมสินก็ลองแวะไปใช้บริการดูได้ ไม่แน่อาจติดใจในบริการก็ได้ อิๆๆ